open-index/open-wikipedia-markdown huggingface dataset:
Kristoffer Grytnes

**Kristoffer Skåne Grytnes** (1887–1965) var en norsk folkehøyskolemann og politiker. Han var stortingsrepresentant for Nordland fra 1950 til 1953, som representant for Kristelig Folkeparti.

## Biografi
Han ble født i Horten. Han gikk Notodden lærerskole og Statens gymnastikkskole og tok senere også høyskole- og universitetsstudier i historie, arkeologi, pedagogikk og dogmatikk.

Han underviste først i den offentlige skolen. I 1913 bidrog han til at indremisjonsforeningene i Vestfold og Buskerud fikk opprettet Danvik kristelige ungdomsskole (folkehøyskole) i Drammen, og han begynte som lærer der. Fra 1920 til 1923 var han lærer ved Grenland ungdomsskole på Eidanger.

Fra 1923 til 1952 var Grytnes bestyrer ved Fredheim ungdomsskole på Berg i Sømna. Kristoffer og hans kone Matti Grytnes fikk mye å si for at skolen klarte seg, særlig i de økonomisk vanskelige 1920-årene.

Grytnes var formann i Helgeland krets av KFUK-KFUM, formann i Helgeland fellesforening for indremisjonen og formann i Norsk søndagsskoleforbund. Han var medlem av både menighetsråd og bispedømmeråd.

Grytnes var medlem av Venstre før krigen. Ved stortingsvalget i 1949 var Grytnes førstekandidat for Kristelig Folkeparti i Nordland fylkes landdistrikter. Partiet klarte, noe uventet, å vinne et mandat i valgkretsen.

Etter at han tok avskjed på Fredheim, flyttet han tilbake til Vestfold, men fortsatte å engasjere seg i organisasjonsarbeid. Fra 1956 til 1957 var han formann i Vestfold Kristelig Folkeparti.

Kristoffer Grytnes ble tildelt Kongens fortjenstmedalje i gull i 1963.

## Referanser
Heterogomphus bispinosus

***Heterogomphus bispinosus*** er en bille som hører til gruppen hornbiller i familien skarabider (Scarabaeidae).

## Utseende
En stor (gjerne ca. 50 millimeter), kraftig, brun til svart, blank hornbille. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Bak uthulingen er det en høyt, i spissen kløvet utspring. Hunnene har én knøl på hodet, men ikke horn. Det uthulede området foran på pronotum er hårete. Pronotum er ganske tett punktert hos begge kjønn. Forleggen (protibia) har fire tenner på utsiden som er rettet skrått framover. Dekkvingene er spredt og svakt punkterte.

## Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

## Utbredelse
Arten er utbredt i Brasil og Paraguay.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Heterogomphus]]* Burmeister, 1847
******** ***Heterogomphus bispinosus*** Burmeister, 1847

## Kilder
* Generic Guide to New World Scarab Beetles – ''Heterogomphus''
* Dynastidae du monde- sjekkliste over artene 

## Eksterne lenker
* Bilder av arten
* Kort beskrivelse av arten og bilder 
* 
*
Frankrike under Kortbane-VM i svømming 2024

**[[Frankrike]]** deltok under **[[Kortbane-VM i svømming 2024]]** i Budapest i Ungarn fra 10. til 15. desember 2024.
__NOTOC__
## Medaljevinnere (utvalg)

## Referanser
Norsketarianer

En **norsketarianer** er en person prøver å holde seg til å spise norskprodusert mat. Denne kostholdslivsstilen kan begrunnes ut fra beredskap, landbrukspolitikk eller ut fra ønske om ren mat.

Ordet er et teleskopord, og ble i 2024 med på Språkrådets kortliste for årets ord. 

## Referanser
Adelphinus

***Adelphinus*** er en slekt av skyggebiller.

## Utseende
Middelsstore (ca. 8-12 millimeter), avlange, brunsvarte skyggebiller med trådformede antenner. Hodet er forholdsvis stort med små fasettøyne, pronotum rundet, omtrent så langt som bredt, dekkvingene jevnbrede med fine punktstriper.

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale. Et karakteristisk trekk ved denne gruppen er at de gjerne spiller døde, med antennene strakt forover og bein krøllet tett inntil kroppen.

## Utbredelse
Slekten er utbredt i Nord-Afrika og Sentral-Asia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien skyggebiller, Tenebrioninae Latreille, 1802
******* Stammen **[[Helopini]]** Latreille, 1802
******** Understammen Helopina Latreille, 1802 
********* Slekten ***Adelphinus*** Fairmaire & Coquerel, 1866 
********** Underslekten *Adelphinops* Reitter, 1922 - Sentral-Asia
*********** *[[Adelphinus afghanicus]]* Kaszab, 1960
*********** *[[Adelphinus dmitrii]]* Nabozhenko, 2015
*********** *[[Adelphinus ordubadensis]]* Reitter, 1890
********** Underslekten *Adelphinus* (i snever forstand) - Nord-Afrika
*********** *[[Adelphinus baehri]]* Nabozhenko & Grimm, 2019
*********** *[[Adelphinus ciliatus]]* Seidlitz, 1896
*********** *[[Adelphinus rotundicollis]]* Kocher, 1958
*********** *[[Adelphinus suturalis]]* (Lucas, 1847)

## Referanser




## Eksterne lenker

*
Öresundsverket

**Öresundsverket i Malmö** var et kombikraftverk som produserte varme og elektrisitet fra naturgass. Anlegget var eid av Sydkraft Thermal Power AB, som er en del av den svenske delen av Uniper-gruppen. Anlegget ble bygget i 1953 og ble deretter utvidet i 1957 og 1964, lagt i møll i 1993, men kraftig modernisert og gjenåpnet i 2009. Anlegget var ment å kompensere for strømproduksjonen som falt bort med nedleggelsen av Barsebäcksverket i 1999 og 2005. Etter en periode med lave strømpriser og deretter Svenska kraftnät, som er ansvarlig for strømtilgjengeligheten i Sverige, ved flere anledninger nektet å la Öresund-anlegget inkluderes som en del av kraftreserven, anlegget ble endelig solgt i 2021 for videre transport og remontering i Sørøst-Asia.

## Referanser


## Eksterne lenker
* Uniper - Öresundsverket
Snøåsen naturreservat

**Snøåsen naturreservat** er et naturreservat i Nordre Land kommune. Det består av et område nær Dokka. Området ble vernet 6. desember 2024. Reservatet inngår i verneplan for skogvern. Sykling, ridning og bruk av hest er forbudt utenom på stier og på eksisterende traktorveg avmerket på vernekartet. 

Verneforskriften sier at formålet med vernet er 
::«å bevare et område som
:::a.	representerer bestemte typer natur i form av gammel høgereliggende granskog, rik sumpskog, høgstaudegranskog og rikmyr.
:::b.	inneholder truet, sjelden eller sårbar natur som blant annet en stor forekomst av den sterkt truete lavarten huldrestry.

::Det er en målsetting å beholde verneverdiene i best mulig tilstand, og eventuelt videreutvikle dem.» 

## Referanser
Prajñāptiśāstra

**Prajñāptiśāstra** (sanskrit; devanagari: प्रज्ञाप्तिशास्त्र) er en av de syv abhidharmatekster til skolen sarvastivada.

Ordet *Prajnaptisastra* betyr «betegnelser av dharmaer».

Teksten ble komponert av Maudgalyayana (ifølge kilder på sanskrit og tibetansk) eller Mahakatyayana. I den kinesiske kanon er den tekst nr T.1538.
Stéphane Paille

**Stéphane Paille** (født 1965, død 2017) var en fransk fotballspiller.

Paille spilte en sentral rolle da Frankrike vant U18-EM i 1983. Gjennom turneringen laget han syv mål på syv kamper. Samme året laget han målet som sikret  ettmålsseier over  i finalen av den franske nasjonale juniorturneringen Coupe Gambardella. Han hjalp Frankrike vinne Tournoi de Toulon i 1984 og 1985.

Paille var del av det franske U21-landslaget som vant U21-EM i 1988.

## Referanser


## Eksterne lenker
*
Upagupta

**Upagupta** (3. århundre f. Kr.) var en indisk buddhistmunk. Ifølge noen beretninger i sanskrit-teksten  Ashokavadana, var han den åndelige læreren til den mauriske keiseren Ashoka.

I tradisjonen til sarvāstivāda var han den femte patriarken etter  Mahākaśyapa, Ānanda, Madhyāntika og Śāṇakavāsin. I tradisjonen til Ch'an betraktes han som den fjerde.

## Referanser
Krigsnavigasjonsforskriften

**Krigsnavigasjons&shy;forskriften** (fullt navn: *forskrift om Kystverkets støtte til Forsvaret*) er en norsk forskrift som skal sikre Forsvaret og allierte støtte fra Kystverkets sjøsikkerhetstjenester i fredstid, krise og krig.

Den ble fastsatt av Kongen i statsråd 13. desember 2024. Den er hjemlet i havne- og farvannsloven og Kongens instruksjonsmyndighet.

Forskriften bestemmer blant annet at Kystverkets sjøsikkerhetstjenester, herunder losordningen, øvrige navigasjonstjenester og overvåkningskapasiteter, kan anvendes til understøttelse av Forsvaret og allierte, og at slikt personell som deltar direkte i fiendtlighetene i henhold til krigens folkerett, skal ha status som militære, stå under militær kommando, bære militær uniform og gis identitetskort som gir status som krigsfange etter 3. Genèvekonvensjon artikkel 17 ved tilfangetakelse.

Den fastsetter videre at loser og trafikkledere med mer enn fem års tjeneste skal ha grad av kapteinløytnant, mens loser og trafikkledere med mindre enn fem års tjeneste og losformidlere skal ha grad av løytnant.

## Referanser


## Eksterne lenker
* Lovdata
Śāṇavāsa

**Śāṇavāsa**, **Śānakavāsin**, **Sambhūta Śāṇavāsi** eller **Sanakavasa**, var ifølge buddhismen en disippel av Ananda. I Zen-buddhismen betraktes han som den fjerde patriarken etter Śākyamuni, Mahākāśyapa og Ananda.

## Referanser


## Videre lesing
*
Ylva Leegaard

**Ylva Leegaard** (født 2001) er en norsk hundekjører fra Andebu som representerer Jarlsberg Trekkhundklubb.

Hun vant fem NM-gull i perioden 2019–2022.

## Familie
Ylvas søster Ronja, kusine Maren Emilie, far Boge og bestefar Roger Leegaard er også hundekjørere.
Bestefar Roger deltok i Iditarod i 1983, der han endte på 10.-plass og ble *Rookie of the year*.
Ronja, Ylva og Maren utgjør "Team Leegaard", og begynte med hundekjøring etter at bestefar Roger tok jentene med på løpet "Norway Trail" i 2013.

Ronja, Ylva og Maren Leegaard fikk Sandefjord kommunes idrettspris for 2017.

## Internasjonale meritter
* VM-sølv vogn 4-spann junior 2017
* EM-gull vogn 4-spann junior 2018
* VM-sølv vogn 6-spann 2019

## Medaljer i norske mesterskap

## Referanser
Taras Bulba (tysk stumfilm)

***Taras Bulba*** er en tysk stumfilm fra 1924 regissert av Joseph N. Ermolieff og Vladimir Strizhevsky.

## Skuespillere
* J.N. Douvan-Tarzow som Taras Bulba
* Oscar Marion som Andry
* Clementine Plessner
* Helena Makowska som  Panotschka
* N.N. Novitzky som Woiwode
* Alexander Polonsky som Jankel
* Josef Rounitch som Ostap
* Lia Tschung Tsching

## Referanser


## Eksterne lenker
*
Terreur

***Terreur*** er en fransk stumfilm fra 1924 regissert av Gérard Bourgeois og Edward José.

## Skuespillere
* Pearl White som Hélène Lorfeuil 
* Henri Baudin som Lorfeuil 
* Robert Lee som Roger Durand 
* Hugues Mitchell som de Mesnevil 
* Arlette Marchal som Madame Gauthier
* Paul Vermoyal som Erdmann 
* Marcel Vibert som Duc de Morailles 

## Referanser


## Eksterne lenker
*
Kāśyapīya

**Kāśyapīya** (sanskrit; devanagari: काश्यपीय; pali: *kassapiyā* eller *kassapikā*; tradisjonell kinesisk: 飲光部, pinyin: *Yǐnguāng bù*) var en av de tidlige buddhistiske skolene i India. Den utgikk fra sarvastivada i Oddiyana og oppstod omkring 190 e.Kr.
Johann Albrecht

**Johann Albrecht, hertug av Mecklenburg** (1857-1920) var fra 11. april 1897 til 9. april 1901 regent i Mecklenburg-Schwerin-regionen, fra 1907 til 1913 regent av hertugdømmet Braunschweig og tysk kolonipolitiker.
## Referanser
Fabian Yu Yuwen

**Fabian Yu Yuwen** (Wade-Giles: *Yu Teh-guen*; 1890–1943) var en kinesisk katolsk biskop som var apostolisk vikar av Kiating.

## Liv og virke
### Prest
Han ble presteviet den 31. oktober 1920.

### Biskop, apostolisk vikar av Yachow (Kiating)
Den 7. juni 1936 ble han utnevnt til apostolisk vikar av Yachow, og til titulærbiskop av Phacusa. Han ble bispeviet i katedralen i Hankou den 15. november 1936 averkebiskop Mario Zanin; medkonsekrerende var biskop Eugenio Massi, apostolisk vikar til Sentrale Shensi, og biskop Paul Wang Wen-cheng, apostolisk vikar av Shunking.

Den 9. februar 1938 ble navnet på vikariatet endret til Det apostoliske vikariat Kiating.

Han døde i en alder av 52 år den 6. mars 1943.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Biskop *Fabian Yu Yuwen*, O.P. (1919-2016) *1990

## Referanser
Skive IK

**Skive Idræts Klub**, eller **Skive IK** er et fotballag fra Skive i Danmark. Klubben beste resultat noen gang var i 2010-11 sesongen da laget havnet på en 4. plass i 1. divisjon.

## Eksterne lenker
*
Nygård skole (Søgne)

**Nygård skole** er en barneskole i Søgne i Kristiansand kommune i Agder, som åpnet dørene første gang i januar 1923.

Skolens eldste bygg er fra 1923, og er fortsatt i daglig bruk (per 2025), blant annet av førsteklassingene og SFO. Det er også blitt nøye ivaretatt gjennom årene, til tross for flere utbygginger og moderniseringer.

## Historikk
Nygård skole åpnet for første gang 23. januar 1923. Planene for en ny skole startet imidlertid flere år tidligere. Allerede i 1918 ble det nedsatt en komité med oppdrag om å finne en egnet tomt for et nytt skolehus. Tomten skulle også ha plass til lekeområde og skolehage. Etter en grundig prosess ble tomten ferdigstilt i 1921, og byggearbeidet kunne starte. To år senere, i 1923, sto skolen klar – et moderne bygg for sin tid. Kostnaden var 112.393,20 kroner, noe som tømte kommunekassen. Det var så lite penger igjen at bygget ikke engang kunne males med det samme.

De første elevene ved skolen kom fra de tidligere skolekretsene Sangvik, Stausland og Klepland. De gamle skolene ble lagt ned, og elevene ble flyttet til Nygård. Det fortelles at elevene selv arrangerte basarer for å skaffe penger til utstyr til sløydsalen i kjelleren. Gevinster ble laget i håndarbeids- og sløydtimene, med verktøy som måtte lånes.

Den nye storskolen ble raskt betraktet som svært moderne, og skolemyndigheter fra andre kommuner kom på besøk for å la seg inspirere av den fremtidsrettede skolebygningen. Likevel var mye annerledes enn i dag. Oppvarming skjedde med vedfyring i hvert rom, og toalettene var utedoer – en for jenter og en for gutter. I tillegg hadde skolen en egen stall.

Bygningen var funksjonelt innredet for sin tid. I første etasje fantes klasserom, tegnesal og lærerværelse, mens andre etasje huset håndarbeidssal og leilighet for pedellen, eller vaktmesteren. Skolen var også utstyrt med en gymnastikksal, som senere har blitt revet. Gymnastikk var i begynnelsen frivillig og ble arrangert på fridager. Dessuten hadde gutter og jenter gym hver for seg.

### Andre verdenskrig
Under andre verdenskrig ble Nygård skole okkupert av tyske styrker. Den 20. desember 1942 måtte lærerne i hast samle inn bøker og materiell og sende elevene hjem. Tyskerne tok over bygget, og gymsalen ble omgjort til bolig for offiserer. I kjelleren ble sløyd- og skolekjøkkenet omgjort til matsal for soldatene.

Allerede halvannen måned senere kom undervisningen i gang igjen – denne gangen på Betania i Høllen. Først i august 1945, etter en grundig rengjøring, kunne elevene returnere til skolen.

### Etter andre verdenskrig

* 1966: Skolen ble utvidet med et tilbygg som inkluderte nye klasserom, kontorer og et lærerværelse.
* 1982: Nygårdshallen ble bygget, og skolen fikk spesialrom for musikk, skolekjøkken, sløyd og tegning. Planer om å rive det eldste skolebygget ble stanset av kommunens politiske flertall.
* 1995: Åpning av nye lokaler i forbindelse med ny læreplan som innførte skoleplikt for seksåringer
* 2020: Ferdigstilling av større utbygging, samt av oppgradering av skolegården

## Referanser


## Eksterne lenker
*
Emil Nicolaysen

**Leopold Frithjof Emil Nicolaysen** (1833–1901) var en norsk skolemann, teolog, skribent og kvinnesaksforkjemper.

Han ble født i Christiania som sønn av kjøpmann Peter Nicolaysen og Johanne Elisabeth Sørensen. Han tok artium bare seksten år gammel i 1850 og teologisk embetseksamen 21 år gammel i 1854. Tidlig i livet arbeidet han med den norske utgaven av Otto von Gerlachs bibeloversettelse. Han var ansatt ved Christiania Borgerskole fra 1858 til 1865, deretter ved Katedralskolen til 1867. Han var så bestyrer ved Sarpsborgs realskole til 1873 og lærer og inspektør ved Aars og Voss’ skole fra 1873 til 1892. Der underviste han særlig i tysk og engelsk. Han var en flittig skribent i den norske offentligheten, og bidro med kirkehistoriske artikler, litteraturoversettelser - og anmeldelser, og lyrikk. I 1893 kom diktsamlingen *Fra friminuterne*. Nicolaysen var medstifter og medlem av det første styret i Norsk Kvinnesaksforening fra 1884.

Han var gift med Elise Margrethe Sars (1843–1914), datter av Michael Sars og Maren Cathrine Welhaven, og niese til Johan Sebastian Welhaven.

## Bibliografi
*

## Referanser
Mer jul

«**Mer jul**» er en julesang på svensk, skrevet og opprinnelig innspilt av duoen Adolphson & Falk. Den er på 2000-tallet en av de mest spilte julesangene i Sverige.

Sangen har synthinstrumentering og refererer til flere gamle og moderne svenske juletradisjoner og -temaer i dens selvironiske tekster om julebesettelse, med bemerkelsesverdig sampling fra Disneys *[[From All of Us to All of You]]*. Den opprinnelige versjonen av sangen ble spilt i Kjell Alinges radioprogram Eldorado. Produsenten LG Nilsson hadde forhåndsinnspillt bakgrunnen på en Revox G36 båndopptaker.  Han hadde bass fra Prophet One, i den ene kanalen og basstromme, virveltromme, hi-hat og rimshot fra Boss Dr Rhythm, DR- 55, i den andre. Han anvendte også bjeller og et julecollage med en sammenblanding av julesanger fra platearkivet. Opptaket ble gjort i Studio 31, et lydstudio på Sveriges Radio i desember 1981 og ble utgitt 1982 på samlealbumet *[[Eldorado. Stjärnornas musik]]*. En omformet versjon av sangen, men med samme bakgrunn, med ny vokal, nye gitarer og Dag Lundquist som ny lydtekniker, ble utgitt på en rød vinylsingel i 1984. Dette er blitt den «klassiske» versjonen. Den lå på Trackslistan i perioden 15.–22. desember 1984, plassert på 20. respektive 16.-plass før den gikk ut av listen.

Opphavsmennene Adolphson & Falk, mener at låten skiller seg både fra deres egen øvrige produksjon og fra andre julesanger. Det vises ved at den er skrevet med en stor porsjon ironi og humor.

«Mer jul» er hvert år en av de mest spilte julesangene i Sverige. Ifølge Svenska Tonsättares Internationella Musikbyrå (STIM) var sangen den mest spilte svenske julesangen av alle i løpet av 2000-tallets første tiår. I 2010, 2011 og 2012 var den årets mest spilte svenske julesang. Sangens hittil høyeste plassering på Sverigetopplistan er en fjerdeplass, som den nådde ved juletider i 2018.

I 2021 ble «Mer jul» oppgitt å  ha over 37 millioner avspillinger på Spotify. Samme år feiret Adolphson & Falk 40-årsjubilèet av sangen med å utgi en ny akustisk versjon samt for første gangen slippe den som musikkvideo.

## Coverversjoner
* 2008 låten innspilt av Amy Diamond på julealbumet *En helt ny jul*.
* 2008 låten innspilt av *Värmlandspojkarna* på julealbumet *Värmlandspojkarnas jul*.
* 2016 slapp Axel Schylström en nyinnspilling av låten som singel.

## Listeplasseringer

## Referanser


## Eksterne lenker
*
Yngve Hoel

**Yngve Hoel** (født 1982) er en norsk hundekjører som representerer Hadeland Trekkhundklubb.

Hoel har vunnet 13 VM-gull og 15 EM-gull i nordisk stil, og har tilsammen 61 medaljer i EM og VM.

Han vant 19 NM-gull i perioden 2004–2025. Han vant kongepokalen i 2004, 2014 og 2022.

Yngve Hoel er bror av hundekjører Yvette Hoel.

## Internasjonale meritter
* EM-gull pulk 2003 (nordisk stil)
* EM-gull stafett 2003 (nordisk stil)
* EM-gull snørekjøring 2003 (nordisk stil)
* VM-gull snørekjøring 2-spann 2003 (nordisk stil)
* EM-gull stafett 2005 (nordisk stil)
* VM-gull combined 2005 (nordisk stil)
* VM-gull pulk 2005 (nordisk stil)
* VM-gull stafett 2005 (nordisk stil)
* VM-gull snørekjøring 2005 (nordisk stil)
* EM-gull stafett 2007 (nordisk stil)
* VM-gull snørekjøring 2007 (nordisk stil)
* EM-gull stafett 2008 (nordisk stil)
* VM-gull stafett 2009 (nordisk stil)
* EM-gull stafett 2010 (nordisk stil)
* EM-gull snørekjøring 2010 (nordisk stil)
* VM-gull pulk 1-spann 2011 (nordisk stil)
* VM-gull stafett 2011 (nordisk stil)
* EM-gull stafett 2012 (nordisk stil)
* VM-gull stafett 2013 (nordisk stil)
* EM-gull combined 2014 (nordisk stil)
* EM-gull stafett 2014 (nordisk stil)
* VM-gull combined 2015 (nordisk stil)
* VM-gull mixed stafett 2015 (nordisk stil)
* EM-gull combined 2016 (nordisk stil)
* VM-gull mixed stafett 2017 (nordisk stil)
* EM-gull combined 2018 (nordisk stil)
* EM-gull mixed stafett 2020 (nordisk stil)
* EM-gull snørekjøring 1-spann 2020 (nordisk stil)

## Medaljer i norske mesterskap

## Referanser




## Kilder
*
Slesvig-Holsten-Sønderborg-Wiesenburg

**Slesvig-Holsten-Sønderborg-Wiesenburg** var en av de mange kadettgrenene til huset Slesvig-Holsten-Sønderborg, som nedstammet fra kong Christian IIIs sønn, Hans den yngre. Selv om familiemedlemmene fikk innkomst, 
hertugtittel og rang, hadde de kun arverett i Slesvig og Holsten, mens suvereniteten over landområdene lå hos kongen av Danmark og Norge.  

## Historie
Grunnleggeren av Wiesenburg-linjen var Philip Ludvig. Han kjøpte i 1664 slottet og amtet Wiesenburg i Sachsen. Han lot slottet ombygge og stod også for oppførelsen av det åttekantede porttårn. Philip Ludvig avstod senere Wiesenburg til sønnen Frederik. Denne hadde et økonomisk fordelaktig, men ulykkelig ekteskap med Charlotte von Liegnitz-Brieg-Wohlau (1652–1707). Hun lot seg skille, og i 1723 solgte hertugen Wiesenburg til parets eneste sønn, Leopold.

Kort tid etter farens død, solgte han Wiesenburg videre til kurfyrsten av Sachsen. Leopold hadde konvertert til katolisismen og giftet seg med Maria Elisabeth av Liechtenstein; sammen hadde de fem døtre. Han var keiserlig rådmann i Wien og ridder av det gylne skinn. Med ham døde sverdsiden av linjen Slesvig-Holsten-Sønderborg-Wiesenburg ut.   

## Liste over hertuger
# 1664–1685: Philip Ludvig (1620–1689) første hertug, yngste sønn av Alexander av Slesvig-Holsten-Sønderborg og Dorothea av Schwarzburg-Sondershausen
# 1685–1723: Frederik (1651–1724) sønn av Philipp Ludvig, generalmajor i Ungarn, innehaver av Elefantordenen
# 1723–1725: Leopold (1674–1744) keiserlig rådmann i Wien

## Referanser
Albert Sandstad

**Albert Leer Sandstad** (født 7. april 2006) er en norsk fotballspiller som spiller for .

## Referanser


## Eksterne lenker
*
Phallon Tullis-Joyce

**Phallon Abaigael Tullis-Joyce** (født 1996) er en amerikansk fotballspiller som spiller for den engelske klubben Manchester United i Women’s Super League og for det amerikanske landslaget.

Hun har tidligere spilt collegefotball for Miami Hurricanes, og profesjonellt for den franske klubben Reims, og OL Reign som spiller i NWSL.

## Klubb
### Reims
Tullis-Joyce ble gjort tilgjengelig for NWSL College Draft i 2019, men ble ikke plukket opp av noen av klubbene. Hun ble i etterkant invitert til å prøvespille for Reims i Frankrike, og 19. januar 2019 signerte hun for klubben som på det tidspunktet spilte i andre divisjon. Hun fikk debuten sin 14. april 2019, i en 4-0 seier over Brest. 2019/20-sesongen endte med opprykk til «Division 1» for den franske klubben. I løpet av 2019/20-sesongen fikk Tullis-Joyce starte i 16 kamper, hvor Reims endte på en 8. plass. Under 2020/21-sesongen startet hun i alle de 22 seriekampene, hvor Reims endte sesongen på 6. plass.

### OL Reign
Den 8. april 2021, signerte Thullis-Joyce en et og et halvt års kontrakt med OL Reign i NWSL. Under 2021-sesongen var hun andrekeeper, bak franske Sarah Bouhaddi og fikk spille en kamp. Reign endte på andre plass, og kvalifiserte seg dermed til sluttspillet. I sluttspillet ble de slått ut av Washington Spirit, som til slutt vant sluttspillet.

Etter at Bouhaddi forlot Reign, ble Thullis-Joyce førstekeeper, og startet alle de 30 kampene i løpet av sesongen 2022. Hun vant ukens redning fem ganger, var på månedens lag i mai, og nominert til årets keeper i NWSL. I juli 2022 signerte hun en kontraktforlengelse som varte ut 2024-sesongen.

### Manchester United
Den 14. september 2023 signerte Thullis-Joyce for Manchester United i WSL. Det ble rapportert at klubben skal ha betalt en overgangssum på 160 000 dollar, noe som er rekordsum for en kvinnelig keeper. Hun fikk debuten sin 9. november 2023, i en kamp i ligacupen mot Everton, som United vant 7-0. Hun spilte alle gruppespillkampene i ligacupen, hvor hun holdt nullen i to kamper, og slapp inn tre mål. United endte på andreplass i gruppen, og klarte dermed ikke å  kvalifiserte seg til kvartfinalen. Det ble med disse fire kampene i hennes første sesong for klubben, da hun fungerte som andrekeeper bak engelske Mary Earps.

Da Mary Earps forlot United sommeren 2024, tok Thullis-Joyce over som førstekeeper. Hun spilte sin første seriekamp 21. september 2024 på Old Trafford. United vant 3-0 over West Ham.

## Landslag
18. november 2024 ble Thullis-Joyce tatt ut til det amerikanske landslaget for første gang. 

## Privatliv
Thullis-Joyce gikk på University of Miami, hvor hun spilte collegefotball for Miami Hurricanes. Hun er utdannet innen marinbiologi og en sertifisert dykker.

## Statistikk

## Utmerkelser

### Klubb
**Reims**

* Division 2 Féminine: 2018/19

**OL Reign**

* NWSL Shield: 2022

**Manchester United**

* FA-cupen: 2023/24

### Individuelle

* Månedens lag i NWSL: mai 2022
* Turneringens lag i NWSL Challenge Cup: 2022

## Referanser


## Eksterne lenker

*
NWSL Shield

**NWSL Shield** er en årlig pris som gis til det laget i National Women’s Soccer League (NWSL) som har flest poeng etter at grunnserien er ferdigspilt. NWSL Shield har blitt gitt ut siden 2013. North Carolina Courage og Seattle Reign FC har flest NWSL Shields, med tre hver. 

Orlando Pride er den nåværende vinneren av prisen (2024).

I 2024 ble det kjent at både vinneren av utmerkelsen og laget som havnet på andre plass kvalifiserte seg direkte til CONCACAFs mesterliga 2024/25, den første utgaven av turneringen.

## Bakgrunn
Ligaens oppsett er likt det man ser i de andre Nord-amerikanske ligaene: det spilles først en grunnserie, så avholdes det et sluttspill, hvor de øverste lagene kjemper om en plass i finalen. Klubben med flest poeng etter grunnserien blir tildelt **NWSL Shield**, og blir førsteseedet i sluttspillet. Antall lag som har gått videre fra grunnspillet til sluttspillet har variert, i 2013 besto sluttspillet av de fire øverste lagene, og i 2024 besto sluttspillet av de åtte øverste lagene.

### Poengsystem
Siden den første sesongen i 2013, har NWSL brukt det samme standariserte poengsystemet som man bruker internasjonalt: tre poeng ved seier, ett poeng ved uavgjort og null poeng ved tap.

## Vinnere
Lag som står i *kursiv* eksisterer ikke lenger

## Statistikk

### Flest NWSL Shield
Lag som står i *kursiv* eksisterer ikke lenger

## Referanser


## Eksterne lenker

* Offisiell nettiside
Whamageddon

**Whamageddon** er et spill som handler om å gå flest mulig dager i mellom 1. desember og 24. desember uten å høre sangen «Last Christmas» av Wham!. Man ryker ut av spillet, og blir sendt til «Whamhalla», hvis man hører den originale versjonen av Wham!.

Det var en vennegjeng fra Danmark, vennene Thomas Mertz, Rasmus Leth Bjerre, Oliver Nøglebæk og Søren Gelineck, som kom opp med ideen til spillet rundt 2005. Spillet økte i popularitet i 2016, da Mertz opprettet en side for Whamageddon på facebook, for å se om andre var interesserte i å delta. Vennegjengen har også opprettet en nettside for å dele informasjon og spilleregler med andre.

I 2023 ble DJ Matt Facer sterkt kritisert for å ha spilt «Last Christmas» på Sixfields stadion under Northampton Town FC hjemmekamp mot Portsmouth FC den 2. desember. Uvitende om hvor seriøst folk tok spillet, spilte han sangen for moro skyld. Etter kritikk i sosiale media, for å potensielt ha slått mer enn 7000 mennesker ut av Whamageddon, så han seg nødt til å komme med en offentlig unnskyldning.

I Norge har NRK P3 hatt Whamageddon-konkurranse i flere år.

## Spillregler
Regler fra den offisielle nettsiden til Whamageddon.
*Målet er å gå så lenge som mulig uten å høre WHAMs juleklassiker; «Last Christmas».
*Spillet starter 1. desember, og avsluttes i slutten av 24. desember. Den lokale tidssone kan brukes om ønskelig.
*Kun originalversjonen gjelder. Spilleren kan høre på remikser og covers av sangen.
*Du er ute så snart du kjenner igjen sangen.
*Legg ut på sosiale medier med #whamageddon-hashtaggen når du ryker ut.
*Man har lov til å sende sangen til hverandre, men det er ikke intensjonen, siden det ikke er Battle royale.

## Andre varianter
Det finnes en variant som heter Wham!Hunter. Her får spillere et poeng hver gang de hører sangen. Dette gjør det mulig å nyte julemusikk og ikke å bekymre seg når man går inn på et kjøpesenter eller når radioen spiller i bilen.

## Referanser


## Eksterne lenker
*
Ved lykkens port

***Ved lykkens port*** (originaltittel: *Tess of the d'Urbervilles*) er en amerikansk stumfilm fra 1924 regissert av Marshall Neilan.

## Skuespillere
* Blanche Sweet som Teresa "Tess" Durbeyfield 
* Conrad Nagel som Angel Clare 
* Stuart Holmes som Alexander "Alec" D'Urberville 
* George Fawcett som John Durbeyfield 
* Victory Bateman som Joan Durbeyfield 
* Courtenay Foote som Richard Crick 
* Joseph J. Dowling
* Billy Butts

## Referanser


## Eksterne lenker
*
Strand Forlag

**Strand Forlag** ble opprettet i 2018 og er et norsk tegneserieforlag med utgivelser innenfor flere sjangre.  

I 2023 var det Norges 10. største forlag. 

I 2024 utga forlaget julehefter med Pondus, Lunch, Storefri, Dunce og Tusjkollektivet. Av humor/stripebokutgivelser har de i tillegg til Pondus, Lunch og Storefri også utgitt bøker med *[[Zelda (tegneserie)|Zelda]]*, *[[Therese G. Eide|Intet Nytt fra Hjemmefronten]]*, *Lille Berlin*, *[[Dunce]]*, Maren Uthaug, Tegnehanne, *[[Noor Eckhoff|Noor]], M, Rocky, Skavlan, Hjalmar og Radio Gaga.*

Av serieromaner Strand Forlag har gitt ut, er *[[Ida Larmo|Rigel]]* (2022) og O´boy (2024) av Ida Larmo, Survilo (2021) av Olga Lavrentjeva  og Stjerner i mørke av Omar Mohamed og Victoria Jamieson (2023).

Forlaget har også utgitt flere album-serier, som *Sabotør*, *Krüger & Krogh*, *Nagel*, *Skare* og *Hardråde*. 

Strand Forlag og søsterselskapet Strand Comics har flere ganger arrangert tegneseriekonkurranser*.*

## Referanser
Jørnevikelva kraftverk

**Jørnevikelva kraftverk** er et vannkraftverk ved sørsiden av Evangervatnet i Voss kommune i Vestland.

Det er et elvekraftverk som utnytter et fall på 339 meter i Jørnevikelvi.

Installert effekt er 1,8 MW fra en peltonturbin. Årsproduksjon er 5,1 GWh.

Jørnevikelva Kraftverk AS eies av Hywer Invest AS.

## Referanser


## Kilder
* 
* NVE vannkraftdatabase
* Småkraft
Desimalisering

**Desimalisering** er prosessen med å omgjøre et system for valuta, måleenheter eller andre verdier slik at det baserer seg på desimaltall. Dette innebærer som regel at en hovedenhet deles inn i mindre, jevne enheter, typisk i tideler, hundredeler eller tusendeler. For valuta kalles dette et desimalmyntsystem.  Formålet med desimalisering er å forenkle beregninger og skape et mer standardisert system som er lettere å bruke i økonomiske, vitenskapelige og praktiske sammenhenger.  

Desimalisering må ikke forveksles med desimering, som betyr å fjerne en tiendedel.

## Eksempler
Desimalisering har vært en viktig reform i flere land og systemer, spesielt innen valuta. Et kjent eksempel er Storbritannias overgang til desimalisert valuta i 1971, da det gamle systemet («old penny sterling») hvor 1 pund tilsvarte 20 shilling eller 240 pence, ble erstattet med et system der 1 pund tilsvarer 100 pence.

Mange andre land har gjennomført lignende reformer for å modernisere sine økonomiske systemer.

## Bitcoin
I digitale valutaer som bitcoin har desimalisering vært en sentral egenskap fra starten av, ettersom én bitcoin allerede kan deles opp i åtte desimaler (den minste enheten kalles en satoshi). Det pågår nå diskusjoner om å innføre ytterligere desimalisering av bitcoin for å gjøre den mer brukervennlig ved små transaksjoner, spesielt med tanke på økende markedsverdi og global bruk.

## Konsekvenser
Desimalisering har en praktisk betydning i økonomiske systemer og moderne teknologi. Ved å dele valutaer og enheter inn i mindre og jevne deler, blir systemene enklere å bruke, mer presise og bedre tilpasset et bredt spekter av transaksjoner og beregninger. Dette gjelder særlig i en digital tidsalder hvor små betalinger og mikrotransaksjoner er en del av den globale økonomien.   
## Referanser
Thamar, das Kind der Berge

***Thamar, das Kind der Berge*** er en tysk stumfilm fra 1924 regissert av Robert Dinesen.

## Skuespillere
* Lya De Putti som Thamar - Daniloffs Schwester 
* Paul Otto som Daniloff  
* Anton Pointner som Frank Bondy
* Alfred Haase som Menschikeff  
* Harry Hardt som Taegar
* Sylvia Torf som Minka  
* Alfred Kern som Diener 
* Max Maximilian

## Referanser


## Eksterne lenker
*
Ce cochon de Morin

***Ce cochon de Morin*** er en fransk stumfilm fra 1924 regissert av Viktor Tourjansky.

## Skuespillere
* Nicolas Rimsky som M. Morin
* Denise Legeay som Henriette
* Louis Monfils som Tonnelet
* Jacques Guilhène som Labarbe
* René Donnio
* K. Melnikova som Mme. Morin

## Referanser


## Eksterne lenker
*
Kortbane-VM i svømming 2024 – 50 meter fri menn

**50 meter [[Krål|fri]] for menn** under Kortbane-VM i svømming 2024 fant sted 14. og 15. desember 2024 i Budapest.

## Resultater
### Forsøksheat
Forsøksheatene startet 14. desember klokken 10:14.

### Semifinaler
Semifinalene startet 14. desember klokken 18:21.

### Finale
Finalen fant sted 15. desember klokken 17:39.

## Referanser
Helt Texas

**Helt Texas** er et norsk idiom som brukes for å beskrive noe som er kaotisk, uregjerlig, eller ute av kontroll. Det har sin opprinnelse fra oppfatningen av Texas som en vill og uforutsigbar plass, og det har blitt brukt i norsk språk for å illustrere situasjoner som er uforutsigbare eller kaotiske.

## Se også:

* Liste over ordspråk og idiomer

## Referanser
Flikbjørnebær

**Flikbjørnebær** (*Rubus laciniatus*) er en busk i bjørnebærslekta, som tilhører rosefamilien. Den er en kulturplante som er oppstått i Europa.

Den danner lave kratt og kan ikke forveksles med andre bjørnebærarter på grunn av de dypt flikede bladene. Årsskuddene er kantede, spredt hårete og har 6–8 mm lange, bøyde og kraftige torner. Bladskaft og blomsterskudd har også torner. Bladene er vintergrønne og grønne under. Kronbladene er fikete, og hvite eller svakt rosa.

Flikbjørnebær er en kulturplante som trolig er dyrket fram fra den mellomeuropeiske *Rubus vulgaris*. Den er spredt med mennesker og forvillet i Europa, Nord-Amerika, Australia og New Zealand. 

De første kultivarene av bjørnebær som ble dyrket i Norge, tilhørte denne arten. Kultivarene som selges nå, nedstammer derimot ofte fra armeniabjørnebær eller alleghenybjørnebær. 

I Norge er forvillet flikbjørnebær funnet i kyststrøkene fra Oslofjorden til Møre og Romsdal. I Fremmedartslista vurderes arten som *høy risiko* på grunn av stort invasjonspotensial og liten økologisk effekt.

## Galleri

Korina 2013-07-19 Rubus laciniatus 1.jpg|Blomster med flikede kronblad
Rubus laciniatus 2018-08-19 7171.jpg|Dypt flikede blad
Rubus laciniatus 2020-12-10 3796.jpg|Kantet stengel med bøyde torner
Berries 4193.jpg|Modne bær


## Litteratur
* 
* 
* 

## Eksterne lenker
*
Helt gresk

**Helt gresk** eller **det er helt gresk for meg** er et norsk idiom, brukes for å uttrykke at noe er fullstendig uforståelig eller ukjent for en person, omtrent som om det var skrevet på et fremmed språk man ikke forstår.

Helt gresk for meg er et gammelt uttrykk som brukes på flere forskjellige språk. I den historiske tragedien Julius Cæsar av William Shakespeare fra 1599 skriver Shakespeare «it is Greek to me».

Gresk var et språk få nordmenn kunne og i tillegg har det egne bokstaver, det greske alfabetet. Så det symboliserer noe som vanskelige og uforståelige.

## Se også:

* Liste over ordspråk og idiomer

## Referanser
Alain Roche

**Alain Roche** (født 1967) er en fransk tidligere fotballspiller.

I april 1983 var han del av det franske guttelandslaget som vant Tournoi de Montaigu med finaleseier over Skottland.

I 1988 var Roche del av det franske U21-landslaget som vant U21-EM.

## Referanser


## Eksterne lenker
*
Du store kineser

**Du store kineser** er et norsk idiom som uttrykker stor overraskelse eller forbauselse.

Uttrykket er gammelt og også brukt i dansk språk. Kineser henspiller på noe uventet, eksotisk eller imponerende.

Det kan av enkelte oppfattes som utdatert og potensielt støtende i dagens samfunn. Det er alltid best å være bevisst på hvordan uttrykk kan påvirke andre.

## Se også:

* Liste over ordspråk og idiomer

## Referanser
Ta en spansk en

**Ta en spansk en** er et norsk idiom om å brukes om en lettvint løsning. Det er enkelt, frekt eller kreativt.

Stammer sannsynligvis fra sjøfart hvor både spanjoler og nordmenn var meget aktive. Under lasting og lossing ble det brukt taljer og blokker av forskjellige slag, en enkel løsning var et tau gjennom et fast øye. Denne løsningen heter på engelsk «spanish windlass» (spansk vinsj).

## Se også:

* Liste over ordspråk og idiomer

## Referanser
Armeniabjørnebær

**Armeniabjørnebær** (*Rubus armeniacus*) er en busk i bjørnebærslekta, som tilhører rosefamilien.

Den danner høye, tette kratt. Årsskuddene er svært grove, 1–2,5 cm tykke, grønne med røde kanter og utstyrt med 6–1 mm lange, nesten rette, gulgrønne eller røde torner med en stor rød fot. Bladene er vintergrønne, femkoblede og kritthvite under. Endesmåbladet er langskaftet, bredt, med kort avsatt spiss og grovt dobbelttannet kant. Kronbladene er blekrosa.

Armeniabjørnebær vokser antagelig vilt i Armenia og kanskje Iran. På nordamerikansk engelsk kalles den «Himalayan blackberry», men den forekommer ikke i Himalaya. Den har større og søtere bær enn de ville bjørnebærene i Europa. Kultivarene av bjørnebær som nå selges, nedstammer ofte fra denne arten. Den er forvillet i Europa, Nord-Amerika, Japan og Sør-Afrika, og er mange steder en svært plagsom invaderende art. Den danner ugjennomtrengelige kratt som fortrenger naturlig vegetasjon.

I Norge er forvillet armeniabjørnebær funnet i kyststrøkene fra Oslofjorden til Møre og Romsdal. I Fremmedartslista vurderes arten som *høy risiko* på grunn av stort invasjonspotensial og liten økologisk effekt. 

## Galleri

Dicht braamstruweel in de Klompenwaard.jpg|Invaderende art i Nederland
Korina 2011-08-09 Rubus armeniacus 2.jpg|Bladverk
Rubus armeniacus rote Stachelbasen.jpg|Kantet stengel med rette torner med rød fot
Rubus bifrons - Botanischer Garten, Frankfurt am Main - DSC02472.JPG|Modne og umodne bær


## Litteratur
* 
* 
* 
* 

## Eksterne lenker
*
Det snør kattunger

**Det snør kattunger** er et norsk idiom om at det snør store snøfiller.

Det finnes varianter fra hele verden men da handler det om regnvær. Det er også andre dyr og vesener enn kattunger som blir beskrevet. På engelsk har man det kjente uttrykket «Raining cats and dogs» *det regner katter* *og hunder* og det er tilsvarende ordspråk på andre språk som «Es regnet junge Hunde» *det regner hundevalper* (tysk), «Det regnar smådjävlar» *det regner små djevler* (svensk), «Regner skomagerdrenge» *det regner skomakergutter* (dansk) og «Plouă cu broaşte» *det regner frosker* (rumensk).

## Se også:

* Liste over ordspråk og idiomer

## Referanser
Kalde føtter (idiom)

**Kalde føtter** eller **få kalde føtter** er et norsk idiom om å bli nervøs eller engstelig, særlig rett før man skal gjøre noe viktig eller avgjørende. Det kan føre til at man ombestemmer seg, trekker seg og ikke gjennomfører en handling.

Det finnes også varianter på andre språk, som «Cold feet» på engelsk.

Psykologiske definisjoner er, bekymring eller tvil sterk nok til å forhindre en planlagt handling. Et tap eller mangel på mot eller selvtillit eller være for redd til å foreta eller fullføre en handling.

En vanlig bruk av uttrykket er når folk frykter forpliktelsen til ekteskap og får kalde føtter før en bryllupsseremoni.

## Se også:

* Liste over ordspråk og idiomer

## Referanser
Pisuerga

**Pisuerga** er en høyre sideelv til Duero i Spania. Elva har utspring i De kantabriske fjell nord i provinsen Palencia, ikke langt fra Ebros kilder. Den flyter mot sør og munner ut i Duero sørvest for byen Valladolid i provinsen Valladolid. Pisuerga er Dueros nest største tilløp.

## Referanser


## Eksterne lenker
*
Hana Beiqi

**Hana Beiqi** (født 2008) er en  svømmer.

Hun tok en 43.-plass for landet sitt på 50 meter fri under Sommer-OL 2024 i Paris og kvalifiserte seg derfor ikke til semifinalene på øvelsen.

Beiqi representerte Kosovo i Kortbane-VM i svømming 2024 i Budapest, Ungarn på 50 meter fri, der hun kom på 54. plass i forsøksheatet og ble utslått.

## Referanser


## Eksterne lenker
*
Eira Aaseby

**Eira Aaseby** (født 1997) er en norsk hundekjører som representerer Nittedal Hundekjørerklubb.

Hun vant to NM-gull og fire seniormedaljer i EM og VM i perioden 2015–2023.

Hun er datter av hundekjøreren Solveig Kristiansen Aaseby.

## Internasjonale meritter
* VM-gull junior 2013 (barmark)
* EM-sølv snøresykling junior 2014 (barmark)
* VM-sølv combined junior 2015
* EM-gull 4-spann fellesstart 2016 (slede)
* VM-gull 4-spann fellesstart 2017 (slede)
* EM-gull 4-spann fellesstart 2018 (slede)
* VM-bronse snørekjøring 2023 (nordisk stil). Mor Solveig vant gullet.

## Medaljer i norske mesterskap

## Referanser
Har en drøm (sang)

**«Har en drøm»** er en sang med tekst av Trygve Hoff (1938–1987) og melodi av Svein Gundersen (1949). Den ble skrevet som tittelsporet til filmen *[[Drømmeslottet]]* av Vam & Vennerød (1986).

Sangen ble fremført av Jørn Hoel, som ga den ut som singel i 1986 med en engelsk versjon, «Have A Dream», som B-side. Han tok den også med på sitt neste album *[[Varme ut av is]],* i 1987. Albumet solgte 165.000 eksemplarer å ble Hoel sitt gjennombrudd, han fikk samme år prisen *[[Årets spellemann|Årets Spellemann]]*.

«Har en drøm» toppet Norsktoppen 22. november og lå 33 uker på listen. Den er i tillegg til engelsk også oversatt til fransk, spansk, tysk og gresk.

Den er innspilt av en rekke artister som Sissel Kyrkjebø, Wenche Myhre og Elisabeth Andreassen for å nevne noen.

Den har blitt fremført i Hver gang vi møtes 2019 med Maria Haukaas Mittet og Lars Bremnes, og i 2022 med Arif.

## Referanser
Baggerudberga naturreservat

**Baggerudberga naturreservat** er et naturreservat i Nordre Land kommune. Det består av et område vest for Dokka. Området ble vernet 6. desember 2024. Reservatet inngår i verneplan for skogvern. Sykling, riding og bruk av hest er forbudt utenom på eksisterende stier og på traktorveger avmerket på vernekartet. 

Verneforskriften sier at formålet med vernet er 
::«å bevare et område som
:::a.	representerer bestemte typer natur i form av en lavlandsskog i et varmt mikroklima og sørvendte berg og rasmarker på rik berggrunn
:::b.	inneholder truet, sjelden eller sårbar natur som de sårbare naturtypene kalk- og lågurtfuruskog og kalkgranskog og truede arter i flere organismegrupper som karplanter og moser.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Skogbjørnebær

**Skogbjørnebær** (*Rubus nessensis*) er en løvfellende busk i bjørnebærslekta, som tilhører rosefamilien.

Den danner høye kratt. Årsskuddene er grønne–brune, snaue med spredte 1–3 mm lange, smale torner. Bladene er fem- eller sjukoblede, lysegrønne, tynne og svakt hårete.  Blomsterstanden har noen svake torner og består av 5–12 hvite blomster som er 2,5 cm brede. Begerflikene er grønne med hvitt filthårete kanter. Fruktemnene er snaue eller litt hårete. Frukten smaker som bringebær.

Voksestedene er som for andre bjørnebærarter, åpne eller halvåpne steder i kratt og skogkanter, og ofte langs veger og mot bergvegger.

Arten er utbredt i Europa fra De britiske øyer og Frankrike gjennom sørlige Skandinavia og Mellom-Europa til Ukraina og europeisk Russland. Den mangler i middelhavslandene og lengst nord. Skogbjørnebær er den vanligste bjørnebærarten i Norge og vokser i et bredt belte langs kysten fra Oslofjorden til grensestrøkene mellom Møre og Romsdal og Trøndelag. Den finnes ganske langt inn i landet, for eksempel opp til Flå i Hallingdal, Seljord og Hjartdal i Telemark, og Valle i Setesdal.

Noen botanikere mener at et eldre vitenskapelig navn, *Rubus polonicus* Weston, har prioritet og skal brukes om denne arten.

## Galleri

Rubus nessensis kz10.jpg|Vekstform
Rubus nessensis 79533539.jpg|Blomster
Rubus nessensis kz06.jpg|Bladverk
Rubus nessensis kz09.jpg|Små torner og linjeformede akselblad
Kahruvabarnaq.jpg|Modne bær


## Litteratur
* 
* 
* 

## Eksterne lenker
*
Kristoffer Grøtan Olsen

**Kristoffer Grøtan Olsen** (født 1985) er en norsk tidligere hundekjører som representerte Oslomarka Trekkhundklubb.

Han vant fire NM-gull, 11 EM-medaljer og 10 VM-medaljer i perioden 2003–2010.

## Internasjonale meritter
* VM-sølv combined 2003 (nordisk stil)
* VM-sølv stafett 2003 (nordisk stil)
* VM-bronse pulk lang 2003 (nordisk stil)
* VM-bronse sparkesykkel 1-spann 2003 (barmark)
* EM-sølv sparkesykkel 1-spann 2004 (barmark)
* EM-sølv sparkesykkel 2-spann 2004 (barmark)
* VM-sølv sparkesykkel 2-spann 2005 (barmark)
* VM-bronse sparkesykkel 1-spann 2005 (barmark)
* EM-gull sparkesykkel 1-spann 2006 (barmark)
* EM-bronse snøresykkel 2006 (barmark)
* VM-gull sparkesykkel 1-spann 2006 (barmark)
* EM-gull snøresykkel 2007 (barmark)
* EM-gull stafett 2007 (nordisk stil)
* EM-sølv snørekjøring 2007 (nordisk stil)
* EM-bronse combined 2007 (nordisk stil)
* VM-sølv combined 2007 (nordisk stil)
* VM-sølv stafett 2007 (nordisk stil)
* VM-bronse snørekjøring 2007 (nordisk stil)
* EM-gull stafett 2008 (nordisk stil)
* EM-bronse snørekjøring 2008 (nordisk stil)
* EM-gull stafett 2010 (nordisk stil)

## Medaljer i norske mesterskap

## Referanser